Oggendkonsert by Sederhof - My Cederberg
Sederhof Tehuis vir Bejaardes het Saterdagoggend, 9 Februarie 2019 ’n oggendkonsert vir hul inwoners aangebied. Belangstellendes en families van die inwoners het ook die oggend se verrigtinge bygewoon en bygedra tot die fondse vir die aankoop van hospitaalbeddens waaraan daar ’n dringende behoefte is.
Manuel Escórcio en sy nuwe sangmaat, Belia Lourens van Porterville, het ’n spesiale program van ouer liedjies, waarmee die bejaardes kon vereenselwig, aangebied. Alhoewel Escórcio reeds 69 is, is hy nog jonk van gees en toer nog die land vol. Hy het Belia se sangtalent ontdek en die twee se stemme vul mekaar pragtig aan. Hulle is tans besig met ’n toer deur die land. Belia vlieg orals om saam met hom op te tree. Hulle het reeds in 215 konserte saam opgetree. Die interaksie tussen dié twee en die bejaardes was ongelooflik en die konserte is terdeë geniet.
Escórcio het jare gelede saam met sy ouers van Madrid na Suid-Afrika geïmmigreer. As kind kon hy net Frans en Portugees praat en hou wou graag Afrikaans leer praat. Volgens hom was die enigste manier om ’n Afrikaanse nooi te kry en hy sê sy eerste Afrikaans wat hy “gepraat” het, was deur ’n soen. Jurie Els het 32 jaar gelede sy heel eerste treffer, Donkerbruin Oë, geskryf.
Na afloop van die kuiertjie by die tehuis het almal om die braaivleisvure gekuier.
If you’re looking to explore the greater Cederberg region, Clanwilliam might be the perfect place to base yourself. Clanwilliam...
Leipoldt huis in Parkstraat, Clanwilliam
Daar is heelwat historiese geboue en huise in ons land, en een so ’n unieke huis is C. Louis...
Namakwa Toere se Namibië-toerdatums bekend gemaak. Bespreek nou en betaal minder!
Namibië se ongerepte prag en natuurskoon, uitgestrekte vlaktes, skouspelagtige uitsigte en ’n oorvloed van voël- en dierelewe is maar...
Aangrypende verhaal van rooibos en nou op die skermAugusburg Landbougimnasium verkoop bokke